EkBass/fiwiki-20250220-pages-articles huggingface dataset:
Viherkobra

Viherkobra eli kapinkobra (Naja nivea) on myrkyllinen käärme, joka elää Afrikan eteläosassa. Se kasvaa 120–160 cm pitkäksi, joskus jopa kaksimetriseksi. Sen väri vaihtelee suuresti keltaisesta tummanruskeaan. Sen pää on suuri ja ärsytettynä käärme nostaa päänsä ylös, pullistaa kaulan ulokkeet ja sihisee. Viherkobrat syövät sammakkoeläimiä, matelijoita, käärmeitä ja pieniä nisäkkäitä.Mastenbroek R: Cape Cobra King Snake Viherkobra on erittäin myrkyllinen, ja sen aiheuttaa eniten kuolemaan johtavia käärmeenpuremia Etelä-Afrikan Länsi-Kapin provinssissa.Observations of the Cape cobra, Naja nivea (Serpentes: Elapidae) in the DeHoop Nature Reserve, Western Cape Province, South Africa 2004 Viherkobra on yleensä aktiivinen päiväaikaan. Todella kuumana vuodenaikana se voi siirtyä saalistamaan hämärissä, mutta silloinkaan se ei liiku öisin. == Lähteet == == Aiheesta muualla == *Valokuvia Animal Diversity Web *ITIS: Naja nivea *The University of Adelaide, Australia, Clinical Toxinology Resources: Naja nivea Luokka:Kobrat
Pony Canyon

Pony Canyon () on japanilainen yhtiö, joka julkaisee musiikkia, elokuvia sekä videopelejä. Yhtiö perustettiin 1. lokakuuta 1966 ja sen päämaja sijaitsee Minatossa, Tokiossa. == Tuotteet == === Anime === * Cute High Earth Defense Club Love! * Cute High Earth Defense Club Love! Love! * Days * Denkigai no Honya-san * Etotama * Garakowa: Restore the World * Kuromukuro * Lance N' Masques * Rokka: Braves of the Six Flowers * Sound! Euphonium * The Lost Village * Yuki Yuna is a Hero === Musiikki === Levyttäviä artisteja: * +Plus * A.B.C-Z * Aaron Yan * Λucifer (1999–2000) * Ai Maeda * aiko * Ami Wajima * Aya Ueto * Ayana Taketatsu * Babyraids * Bananarama * Band-Maid * Berryz Koubou * Blood Stain Child * BTS * CHERRYBLOSSOM * COMA-CHI * Combattimento Consort Amsterdam * D-51 * Defspiral * Ensemble Planeta * FLAME * Funkist (band) * Hanako Oku * Happatai (band) * Hiro Shimono * Idoling!!! * Jamil * Jang Keun- suk * Kato Kazuki * Kreva * Lead * Leaf Squad * LM.C * Maaya Uchida * Mao Abe * MC Sniper * Milky Bunny * Mikuni Shimokawa * Ricki-Lee Coulter * Roger Joseph Manning, Jr. * Show Luo * S/mileage * Sam Roberts * Sexy Zone * Smiley*2G * she * Shizuka Kudo * Sound Horizon * SuG * Suzuko Mimori * Taegoon * Team H * Watari Roka Hashiritai * w-inds. * Yu Yamada * Yukiko Okada * Yurika Kubo * Zeebra === Pelit === Pony Canyonin kehittämiä tai julkaisemia pelejä: * Attack Animal Gakuen * Bubble Ghost * Dr. Chaos * Final Justice * Hydlide * Jungle Wars 2 – Kodai Mahou Ateimos no Nazo * Kabuki-chou Reach Mahjong: Toupuusen * Lunar Pool * Onita Atsushi FMW * Onyanko Town * Penguin Land * Phantom Fighter * Pit Fall * Shiroi Ringu he * Super Pitfall * Tasmania Story * Ultima I: The First Age of Darkness * Ultima II: The Revenge of the Enchantress * Ultima III: Exodus * Ultima IV: Quest of the Avatar * Zanac == Aiheesta muualla == Luokka:Animeyhtiöt Luokka:Japanilaiset levy-yhtiöt Luokka:Japanilaiset videopeliyritykset
Rated X-mas

Rated X-mas on vuonna 1997 ilmestynyt albumi, joka sisältää pilaversioita perinteisistä joululauluista. == Kappaleet == # ”Drunken Santa's Coming to Town” (Santa Claus Is Coming to Town) # ”I Saw Mommy Fucking Santa Claus” (I Saw Mommy Kissing Santa Claus) # ”Rudolph the Deep Throat Reindeer” (Rudolph the Red-Nosed Reindeer) # ”Suck on My Cock” (Jingle Bell Rock) # ”Frosty the Pervert” (Frosty the Snowman) # ”I Love to Choke My Chicken With My Hand” (Walking in a Winter Wonderland) # ”Have Yourself a 1-900-Christmas” (Have Yourself a Merry Little Christmas) # ”Have a Pornographic Christmas” (Holly Jolly Christmas) == Aiheesta muualla == * The Worst Christmas Album Ever Made. Glorious Noise 21.12.2007. Luokka:Vuoden 1997 joulualbumit Luokka:Yhdysvaltalaiset joulualbumit Luokka:Huumorialbumit
Flicknife Records

Flicknife Records oli englantilainen riippumaton levy-yhtiö, jonka perusti Mark "Frenchy" Gloder vuonna 1979. Se erikoistui punk-musiikkiin ja Hawkwind- yhtyeeseen sekä siihen liittyviin artisteihin. Vuonna 1992 yhtiön otti haltuun Cherry Red Records. Flicknife Records
Griffin Music

Griffin Music oli kanadalainen riippumaton levy-yhtiö. Sen perusti toimittaja Robert Godwin vuonna 1989. Yhtiön ensimmäinen julkaisu oli Led Zeppelin -tribuutti Michael White & The White. Tämän jälkeen Godwin hankki oikeudet julkaista englantilaisen space rock -yhtye Hawkwindin materiaalia Pohjois- Amerikassa. Vuosina 1991–1995 Griffinistä tuli suurimpia riippumattomia levy- yhtiöitä Yhdysvalloissa. Se julkaisi monien eurooppalaisten classic rock -yhtyeiden (esim. Motörhead, Uriah Heep, Wishbone Ash, Rick Wakeman, Fish, Mike Oldfield ja Nazareth) katalogeja. Vuonna 1993 Griffin Video julkaisi BBC In Concert -sarjaa VHS-muodossa. Vuonna 1995 Griffin Music hävisi tarjouskilpailun David Bowien katalogista huolimatta suuresta ennakkomaksusta ja tämä johti lopulta yhtiön konkurssiin. Vuonna 1997 Tango Music osti yhtiön. == Aiheesta muualla == * Flight of the Griffin and the Hawks - artikkeli Starfarer-sivustolla Griffin Music Luokka:Rockmusiikin levy-yhtiöt
GWR Records

GWR Records oli englantilainen levy-yhtiö, joka toimi vuosina 1986-1991. Bronze Recordsin jouduttua taloudellisiin vaikeuksiin 1984, Motörheadin (joka oli Bronzen artisti) managerit Douglas Smith ja Dave Simmons ostivat yhtyeen sopimuksen Bronzelta, joka taas siirtyi Legacy Recordsille. Legacy Recordsin omistaja Ray Richards teki sopimuksen Douglas Smithin kanssa Motörheadin tulevista julkaisuista ja tämä johti GWR Recordsin syntyyn. Motörheadin lisäksi GWR:lle levyttivät muut Smithin manageroimat yhtyeet kuten Girlschool, Fastway, Hawkwind ja Tank. Vuonna 1992 Smith siirtyi pois GWR:n toiminnasta ja yhtiö sulautettiin Legacy Recordsiin. GWR Records
Fritz Umfahrer

Fritz Umfahrer (10. helmikuuta 1905 – 6. marraskuuta 1970) oli itävaltalainen keihäänheittäjä.Kamper & Graf, s. 40, 118 Umfahrer voitti keihäänheitossa Itävallan mestaruuden vuosina 1924, 1925, 1927, 1928 ja 1929.Kamper & Graf, s. 118 Hän teki Itävallan ennätyksen seitsemän kertaa: 54,66 m, 55,21 m, 56,62 m ja 56,91 m vuonna 1927 sekä 57,51 m, 59,04 m ja 59,78 m vuonna 1928.Kamper & Graf, s. 40 == Lähteet == * === Viitteet === Luokka:Itävaltalaiset keihäänheittäjät Luokka:Vuonna 1905 syntyneet Luokka:Vuonna 1970 kuolleet
Emil Bezwoda

Emil Bezwoda (s. 21. marraskuuta 1905) oli itävaltalainen keihäänheittäjä.Kamper & Graf, s. 40, 41, 118, 120–121 Bezwoda voitti paremman käden keihäänheitossa Itävallan mestaruuden vuosina 1926 ja 1933.Kamper & Graf, s. 118 Molempien käsien yhteistuloskilpailussa hän voitti Itävallan mestaruudet vuosina 1927–1937 eli kaikkina kertoina, kun lajin virallisesta mestaruudesta kilpailtiin.Kamper & Graf, s. 120–121 Bezwoda teki Itävallan ennätyksen 54,73 m 10. heinäkuuta 1927, mutta jo kolme viikkoa myöhemmin Fritz Umfahrer otti ennätyksen takaisin nimiinsä. Bezwoda ylitti ensimmäisenä itävaltalaisena 60 metrin rajan heittäessään 60,46 m 28. syyskuuta 1932. Vielä 25. toukokuuta 1935 hän paransi ennätyksen lukemiin 61,43 m.Kamper & Graf, s. 40 Hän teki molempien käsien yhteistuloksessa Itävallan ennätyksen 85,98 m vuonna 1927, 96,64 m vuonna 1928 sekä 105,52 m vuonna 1933. Ennätys jäi hänen nimiinsä vuonna 1938, josta eteenpäin yhteistulosennätystä ei enää virallisesti noteerattu.Kamper & Graf, s. 41 == Lähteet == * === Viitteet === Luokka:Itävaltalaiset keihäänheittäjät Luokka:Vuonna 1905 syntyneet Luokka:Kuolinvuosi puuttuu
Erwin Pektor

Erwin Pektor (15. elokuuta 1920 – 22. heinäkuuta 1996) oli itävaltalainen keihäänheittäjä.Kamper & Graf, s. 40, 118–119 Pektor sijoittui Brysselin EM- kilpailuissa 1950 keihäänheitossa seitsemänneksi tuloksella 62,13 m.Siukonen & Ahola, s. 46 Hän voitti Itävallan mestaruuden vuosina 1940–1942, 1946–1948 ja 1952–1954.Kamper & Graf, s. 118–119 Hän teki Itävallan ennätyksen 63,58 m vuonna 1939, 64,08 m ja 68,15 m vuonna 1940 sekä 69,35 m vuonna 1942. Wienissä 19. heinäkuuta 1942 hän ylitti ensimmäisenä itävaltalaiskeihäänheittäjänä 70 metrin rajan tuloksellaan 70,68 m. Ennätys pysyi hänen nimissään lokakuuhun 1964 saakka,Kamper & Graf, s. 40 jolloin sen rikkoi hänen poikansa Walter Pektor. Walter Pektor oli Itävallan paras mieskeihäänheittäjä 1960-luvun lopulla. == Lähteet == * * === Viitteet === Luokka:Itävaltalaiset keihäänheittäjät Luokka:Vuonna 1920 syntyneet Luokka:Vuonna 1996 kuolleet
Walter Pektor

Walter Pektor (20. syyskuuta 1945 Salzburg – 23. joulukuuta 1994) oli itävaltalainen keihäänheittäjä.Kamper & Graf, s. 40–41, 119Olympedia Pektor sijoittui Méxicon 1968 olympialaisten keihäänheitossa kymmenenneksi tuloksella 77,40 m. Olympialaisten karsinnassa hän heitti maansa ennätyksen ja uransa parhaan tuloksen 82,16 m.Kamper & Graf, s. 40–41 Pektor voitti keihäänheitossa Itävallan mestaruuden vuosina 1964–1968, 1971 sekä 1974–1976.Kamper & Graf, s. 119 Hän paransi Itävallan ennätystä kymmenen kertaa vuosina 1964–1968. Wienissä 28. lokakuuta 1967 hän ylitti ensimmäisenä itävaltalaiskeihäänheittäjänä 80 metrin rajan tuloksellaan 80,42 m. Walter Pektorin isä Erwin Pektor oli Itävallan paras mieskeihäänheittäjä 1940-luvulla ja 1950-luvun alussa ja hänellä oli hallussaan Itävallan ennätys ennen kuin Walter Pektor sen rikkoi. == Itävallan ennätykset == Tulos (m) Vuosi 71,31 1964 75,48 1965 75,74 1966 76,77 1967 77,05 1967 80,42 1967 81,84 1968 81,95 1968 82,05 1968 82,16 1968 Lähde: == Lähteet == * Viitattu 3.12.2020 * === Viitteet === Luokka:Itävaltalaiset keihäänheittäjät Luokka:Vuonna 1945 syntyneet Luokka:Vuonna 1994 kuolleet
Josef Wimmer

Josef Wimmer (s. 20. elokuuta 1926) on itävaltalainen pikajuoksija.Kamper & Graf, s. 20, 77–79 Wimmer voitti Itävallan mestaruuden 100 metrin juoksussa vuosina 1954, 1955 ja 1956Kamper & Graf, s. 77 sekä 200 metrin juoksussa vuosina 1952, 1953, 1954, 1955 ja 1956.Kamper & Graf, s. 78–79 Hän sivusi 100 metrin juoksussa Itävallan ennätystä 10,6 s kerran vuonna 1955 ja toistamiseen vuonna 1956.Kamper & Graf, s. 20 == Lähteet == * === Viitteet === Luokka:Itävaltalaiset pikajuoksijat Luokka:Vuonna 1926 syntyneet Luokka:Mahdollisesti elävät henkilöt
Tchirozérine (departementti)

Tchirozérine on departementti Nigerin Agadezin alueella. Se sijaitsee alueen lounaisosassa Aïrvuoristossa, Irhazerin tasangolla ja Tadressin ylängöllä. Departementin pinta-ala on 154 746 neliökilometriä. Asukkaita on 312 700 henkeä (vuonna 2010, arvio). Departementin hallinnollinen keskus on Tchirozérinen kaupunki. Sen lisäksi siihen kuuluu Agadezin kaupunki sekä neljä maalaiskuntaa: Aderbissinat, Dabaga, Ingall ja Tabelot. Paikallisia elinkeinoja ovat keinokasteluun perustuva puutarhaviljely, karjanhoito. Ingallissa tuotetaan myös taateleita. Osa alueesta on täysin asumatonta autiomaata. == Lähteet == *
Petšoran piiri

Petšoran piiri (, ) on kunnallinen itsehallintoalue Komin tasavallassa Venäjällä. Piirin pinta-ala on 28 900 neliökilometriä. Asukkaita on 62 000 henkeä (vuonna 2009). Piiri sijaitsee Komin tasavallan koillisosassa. Pohjoisessa se rajoittuu Usinskiin, idässä Intaan, kaakossa Hanti-Mansian autonomiseen piirikuntaan sekä etelässä Vuktylin, lounaassa Sosnogorskin ja lännessä Ižman piireihin. Piirin läpi virtaa Petšora-joki. Itäpuolella kohoavat Ural-vuoret. Hallinnollinen keskus on Petšoran kaupunki. Sen lisäksi piiriin kuuluvat Izjajun, Kožvan ja Putejetsin kaupunkimaiset taajamat sekä 11 maalaiskuntaa: Berjozovka, Kadžerom, Kedrovyi Šor, Kosju, Krasnyi Jag, Ozjornyi, Priuralskoje, Sokolovo, Synja, Tšikšino ja Zelenoborsk. Asukkaista on vuoden 2002 väestönlaskennan mukaan 68,9 % venäläisiä, 15,4 % komeja, 7,6 % ukrainalaisia, 1,9 % valkovenäläisiä ja 1,0 % tataareja. Piiri on perustettu vuonna 1941 nimellä Kožvan piiri. Sen keskuksena toimi aluksi Ust-Kožvan kylä, mutta jo samana vuonna piirihallinto siirrettiin Kanin Nosiin (osa nykyistä Petšoran kaupunkia). Vuonna 1944 alueelle perustettiin Intan taajama, josta myöhemmin tuli samannimisen piirin keskus. Vuonna 1959 Kožvan ja Ust-Usan piirit yhdistettiin Petšoran piiriksi. Vuonna 1975 osia siitä erotettiin erillisiksi Usinskin ja Vuktylin piireiksi. Petšora on tärkeä liikenteen ja energiantuotannon keskus. Piirin talous perustuu öljyn tuotantoon. ==Lähteet== == Aiheesta muualla == * Petšoran piirin sivusto *
Total Drama Island

Total Drama Island on yhdysvaltalainen–kanadalainen tosi-tv:tä parodioiva animaatiosarja, jonka on tuottanut Fresh TV ja Cartoon Network Studios ja luonut Jennifer Pertsch, Tom McGillis ja Khaki Jones. Sarjaa esitettiin alun perin Kanadassa vuosien 2008–2009 aikana 26 jakson verran. Lisäksi sarjasta tuotettiin yksi tilannekatsaus jakso ja erikoisjakso. Total Dramasta on tuotettu myös spin-off Total Drama Action, joka tunnetaan myös sarjan toisena tuotantokautena. ==Juoni== Sarja sijoittuu kuvitteelliseen Wawanakwa leirille Muskokassa, Ontarion provinssissa, jossa kaksikymmentäkaksi nuorta kilpailevat keskenään miljoonan dollarin rahapalkinnosta. Sarjan juoni on parodia Selviytyjät ja Endurance sarjoista. Mukana on myös leirillä esiintyvien tehtävien myötä pieniä parodioita Pelkokertoimesta ja Iron Chefista. Joka kolmas päivä leiriläisten täytyy osallistua haasteisiin, joissa yleensä on vähintään yksi voittaja. Tämän myötä voittaja saa joukkueelleen haavoittumattomuuden. Hävinnyt joukkue kutsutaan illan leirinuotiolle, jossa sarjan isäntä Chris jakaa kilpailijoille vaahtokarkkeja. Kilpailijat jotka saavat vaahtokarkin saavat jäädä, kun taas ne jotka eivät saa ovat äänestetty ulos kilpailusta ja joutuvat kävelemään häpeän laituria pitkin luusereiten laivaan. Noin sarjan puolessa välissä joukkueet hajotetaan, jonka myötä jokainen kilpailija taistelee toisiaan vastaan pääpalkinnosta. == Äänirooleissa == == Palkinnot == === Ehdokkuudet === * Gemini ** 2008: Paras animoitu ohjelma tai sarja.imdb Viitattu 15.12.2009 ==Lähteet== Luokka:2000-vuosikymmenen piirrossarjat Luokka:Yhdysvaltalaiset animaatiosarjat Luokka:Kanadalaiset televisiosarjat Luokka:Flash-animaatiot Luokka:Cartoon Networkin televisio-ohjelmat Luokka:Teletoonin televisio- ohjelmat
Zhu Lin

Zhu Lin (, pinyin: Zhū Lín) (s. 30. huhtikuuta 1984 Shanghai) on kiinalainen sulkapalloilija. Hän pääsi maajoukkueeseen vuonna 2004Zhu Lin, China's New World Champion Shuttler. Hän on muun muassa voittanut naisten kaksinpelin kultaa vuoden 2007 maailmanmestaruuskilpailuissa Kuala LumpurissaBadminton World Federation: Player Profile. == Lähteet == Luokka:Kiinalaiset sulkapalloilijat Luokka:Vuonna 1984 syntyneet Luokka:Elävät henkilöt
Jennifer Pertsch

Jennifer Pertsch on kanadalainen käsikirjoittaja ja vastaava tuottaja, joka tunnetaan Tom McGillisin kanssa yhteisluomista animaatiosarjoista 6teen, Total Drama Island ja Total Drama Action.From the creators of the award winning series 6TEEN, the number one show on TELETOON, comes a truly unique reality show for kids www.channelcanada.com 24.6.2007 Viitattu 15.12.2009 Hän on myös yksi kanadalaisen tuotantoyhtiön Fresh TV:n perustajista. ==Lähteet== ==Aiheesta muualla== * Luokka:Kanadalaiset televisiokäsikirjoittajat Luokka:Kanadalaiset televisiotuottajat
Tom McGillis

Tom McGillis on kanadalainen vastaava tuottaja ja käsikirjoittaja, joka tunnetaan Jennifer Pertschin kanssa yhteisluomista animaatiosarjoista 6teen, Total Drama Island ja Total Drama Action.From the creators of the award winning series 6TEEN, the number one show on TELETOON, comes a truly unique reality show for kids www.channelcanada.com 24.6.2007 Viitattu 15.12.2009 Hän on myös kanadalaisen tuotantoyhtiön Fresh TV:n puheenjohtaja. ==Lähteet== ==Aiheesta muualla== * Luokka:Kanadalaiset televisiotuottajat Luokka:Kanadalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Megan Fahlenbock

Megan Fahlenbock (s. 30. kesäkuuta 1971 Toronto, Ontario) on kanadalainen näyttelijä, joka tunnetaan äänirooleistaan Jen Mastersonina animaatiosarjassa 6teen ja Gwenina Total Drama Islandissa ja Total Drama Actionissa. ==Ura== Fahlenbock on näytellyt elokuvissa Johnny 2.0, Split City, Hooked on Speedman ja The Death of Alice Blue. Hänet palkittiin Toronto Inside Out Lesbian and Gay Film and Video -juhlissa parhaana näyttelijänä komediaelokuvasta The Baby Formula. Fahlenbock oli myös Roguen äänenä videopelissä X-Men: Mutant Academy 2. ==Lähteet== Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1971 syntyneet Luokka:Elävät henkilöt
Roland Clara

Roland Clara (s. 8. maaliskuuta 1982 Bruneck) on italialainen hiihtäjä. Claran paras henkilökohtainen saavutus aikuisten arvokilpailuista on yhdistelmäkilpailun viides sija 2009 MM-kisoista Liberecistä. Samoissa kisoissa hän kuului Italian neljänneksi sijoittuneeseen viestijoukkueeseen. Oslon MM-kisoissa 2011 hän oli yhdistelmäkilpailussa seitsemäs. Sotšin olympialaisissa 2014 hän sijoittui viestissä viidenneksi ja 50 kilometrillä 11:nneksi. Clara on kilpaillut maailmancupissa vuodesta 2005 lähtien. Hän saavutti ensimmäisen palkintosijansa oltuaan kolmas Sjusjøenissä käydyssä 15 kilometrin vapaan hiihtotavan kilpailussa marraskuussa 2011. Hän sijoittui toiseksi Canmoren yhdistelmäkilpailussa joulukuussa 2012. Tour de Skin kokonaiskilpailussa hän sijoittui viidenneksi 2011 ja kuudenneksi 2015. Jälkimmäisellä kerralla hän oli päätösetapin nopein. Clara edustaa seuratasolla Fiamme Gialle -hiihtoseuraa. Hän asuu Risconessa ja on ammatiltaan poliisi. == Lähteet == * Luokka:Italialaiset maastohiihtäjät Luokka:Vuonna 1982 syntyneet Luokka:Elävät henkilöt
Sjarhei Dalidovitš

Sjarhei Mikalajevitš Dalidovitš () (s. 18. toukokuuta 1973) on valkovenäläinen Minskissä asuva uransa lopettanut hiihtäjä. Dalidovitš kilpaili maailmancupissa vuosina 1993-2018 ja saavutti yhden osakilpailuvoiton Kuopiossa maaliskuussa 2001 käydystä kuudenkymmenen kilometrin mittaisesta vapaan hiihtotavan kilpailusta. Uransa toisen palkintokorokesijoituksensa hän saavutti tammikuussa 2009 sijoituttuaan kolmanneksi Rybinskissa käydyssä viidentoista kilometrin vapaan hiihtotavan yhteislähtökilpailussa. Arvokilpailuissa Dalidovitš on parhaimmillaan sijoittunut neljänneksi yhdistelmäkilpailussa Oslon MM-kisoissa vuonna 2011. Liberecin MM-kilpailuissa 2009 ja Sotšin olympialaisissa 2014 hän oli 50 kilometrin vapaan hiihtotavan yhteislähtökilpailussa viides, Oberstdorfissa 2005 yhdistelmäkilpailussa kuudes ja Oslossa 50 kilometrillä kymmenes. Dalidovitš ilmoitti keväällä 2018 lopettavansa uransa hiihtäjänä. ==Lähteet== * === Viitteet === Luokka:Valkovenäläiset maastohiihtäjät Luokka:Vuonna 1973 syntyneet Luokka:Elävät henkilöt
Gerdt

Gerdt on sukunimi, joka on muun muassa seuraavilla henkilöillä: * Elisabeth Gerdt (1891–1975), venäläinen balettitanssija, Paul Gerdtin tytär * Paul Gerdt (1844–1917), venäläinen balettitanssija * Petri Gerdt (1983–2002), Myyrmannin pommi-iskun tekijä * Tuomas Gerdt (1922–2020), viimeinen elossa ollut Mannerheim-ristin ritari
Anne-Sophie Barthet

Anne-Sophie Barthet (s. 23. helmikuuta 1988 Toulouse) on ranskalainen alppihiihtäjä. Barthet'n ensimmäinen kilpailu alppihiihdon maailmancupissa oli Söldenissä 22. lokakuuta 2005. Maailmancupin pisteille hän sijoittui ensimmäisen kerran Aspenin pujottelussa joulukuussa 2005. Kymmenen parhaan joukkoon hän sijoittui ensimmäisen kerran oltuaan kuudes Aspenin pujottelussa 29. marraskuuta 2009. Ensimmäisen palkintosijansa hän saavutti oltuaan kolmas Soldeun alppiyhdistetyssä 28. helmikuuta 2016. Barthet sijoittui olympialaisten pujottelussa 34:nneksi Torinossa 2006 ja 26:nneksi Vancouverissa 2010. Åren MM-kilpailuissa 2007 hän sijoittui 22:nneksi superalppiyhdistetyssä. Val d'Isèren MM-kilpailuissa 2009 hän oli pujottelussa 19:s. Garmisch-Partenkirchenin MM-kilpailuissa 2011 hän oli pujottelussa 14:s ja suurpujottelussa 19:s. Schladmingin MM-kilpailuissa 2013 hän sijoittui superalppiyhdistetyssä 16:nneksi. Sotšin olympialaisissa 2014 hän oli suurpujottelussa 14:s ja pujottelussa 18:s. Sankt Moritzin MM-kilpailuissa 2017 hän sijoittui alppiyhdistetyssä 12:nneksi. Åren MM-kilpailuissa 2019 hän oli alppiyhdistetyssä yhdestoista. Vuonna 2007 hän otti pronssia Ranskan mestaruuskisoissa suurpujottelussa sekä syöksylaskussa. Hän voitti 2011 Ranskan-mestaruuden superalppiyhdistetyssä ja oli kolmas suurpujottelussa. Vuonna 2012 hän sai hopeaa syöksylaskussa ja supersuurpujottelussa sekä pronssia suurpujottelussa. Vuonna 2014 hän sai hopeaa suurpujottelussa, 2016 kultaa syöksylaskussa ja pronssia suurpujottelussa. == Lähteet == == Aiheesta muualla == *Anne-Sophie Barthet'n kotisivut Luokka:Ranskalaiset alppihiihtäjät Luokka:Vuonna 1988 syntyneet Luokka:Elävät henkilöt
Eva-Maria Brem

Eva-Maria Brem (s. 13. syyskuuta 1988 Schwaz) on itävaltalainen alppihiihtäjä. Hän on suurpujottelun maailmancupin voittaja ja joukkuekilpailun maailmanmestari. Alppihiihdon maailmancupissa Brem kilpaili ensimmäisen kerran Lienzissä 29. joulukuuta 2005. Hän saavutti ensimmäisen palkintosijansa oltuaan kolmas Åren suurpujottelussa 6. maaliskuuta 2014. Kymmenen päivää myöhemmin hän oli toinen Lenzerheiden suurpujottelussa. 25. lokakuuta 2014 hän sijoittui kolmanneksi Söldenin suurpujottelussa. Ensimmäisen maailmancupin voittonsa hän saavutti Aspenin suurpujottelussa marraskuussa 2014. Åren suurpujottelussa hän sijoittui kolmanneksi sekä joulukuussa 2014 että maaliskuussa 2015. Hän oli vielä toinen Meribelin suurpujottelussa, ja sijoittui kauden 2014–2015 suurpujottelun maailmancupissa toiseksi. Kaudella 2015–2016 Brem sijoittui toiseksi Aspenin ja Åren suurpujottelussa. Hän voitti Courchevelin ja Jasnán suurpujottelun. Hän voitti suurpujottelun maailmancupin. Vuonna 2005 Brem otti Euroopan nuorten olympiafestivaaleilla kultaa suurpujottelussa ja hopeaa supersuurpujottelussa. Vuonna 2006 Brem sai nuorten MM-kilpailuissa pronssia suurpujottelussa. Itävallan mestaruuskisoissa hän otti samana vuonna kultaa suurpujottelussa ja oli pujottelussa kolmas edellään kaksi ulkomaalaista. Vuotta myöhemmin nuorten MM-kilpailuissa Brem otti pronssia sekä suurpujottelusta että supersuurpujottelusta. Vuoden 2008 nuorten MM-kilpailuissa hän otti pronssimitalin alppiyhdistetystä ja kuukautta myöhemmin Itävallan mestaruuskisoissa suurpujottelusta pronssia. Hän oli maansa mestaruuskilpailujen suurpujottelussa parhaana itävaltalaisena toinen 2013. Brem kilpaili aikuisten arvokilpailuissa ensimmäisen kerran Vancouverin olympialaisissa 2010 ja sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän saavutti joukkuekilpailussa kultaa. == Lähteet == == Aiheesta muualla == *Eva-Maria Bremin kotisivut Luokka:Itävaltalaiset alppihiihtäjät Luokka:Vuonna 1988 syntyneet Luokka:Elävät henkilöt
Giulia Gianesini

Giulia Gianesini (s. 21. marraskuuta 1984 Asiago) on italialainen alppihiihtäjä. 28\. joulukuuta 2004 hän kisasi ensimmäistä kertaa Alppihiihdon maailmancupissa, Semmeringissä. Gianesinin paras maailmancupin sijoitus on yhdeksäs sija Cortina d'Ampezzon suurpujottelusta 24. tammikuuta 2010. Gianesini on Italian mestaruuskisoissa voittanut pronssia super-g:ssä (2006), hopeaa suurpujottelussa (2006) ja kultaa suurpujottelussa (2009). == Lähteet == Luokka:Italialaiset alppihiihtäjät Luokka:Vuonna 1984 syntyneet Luokka:Elävät henkilöt
Voiceprint Records

Voiceprint Records on englantilainen, Rob Aylingin vuonna 1990 perustama levy- yhtiö. Se on keskittynyt uudelleenjulkaisuihin ja arkistomateriaaliin, mutta se julkaisee myös uutta musiikkia. Sen päägenrenä on ollut progressiivinen rock. == Aiheesta muualla == *Virallinen sivusto Luokka:Brittiläiset levy- yhtiöt
ABC@home

ABC@home on BOINC-alustalla suoritettava hajautetun laskennan projekti, jossa etsitään ratkaisua lukuteorian abc-konjektuuriin. Marraskuussa 2009 projektissa oli lähes 5 000 aktiivista osanottajaa 92 eri maasta. Projekti on saanut 18 teraflopsin edestä laskenta-aikaa. == Aiheesta muualla == * http://abcathome.com/ Luokka:Hajautetut järjestelmät
Emergency Broadcast System Records

Emergency Broadcast System Records oli englantilainen levy-yhtiö. Se perustettiin vuonna 1994 Hawkwind-yhtyeen 25-vuotisjuhlan kunniaksihttp://myweb.tiscali.co.uk/hawkwind/ebs.html . Sen perustivat Hawkwindin muusikot ja pitkäaikaiset Hawkwind-taustavaikuttajat Doug Smith ja Eve Carr. Sen tarkoituksena oli julkaista Hawkwindin ja siihen liittyvien artistien albumeja. Yhtiö lopetettiin 1990-luvun lopulla. == Lähteet == == Aiheesta muualla == Yhtiön katalogi ja historia Luokka:Brittiläiset levy- yhtiöt
Castle Communications

Castle Communications (nykyisin Sanctuary Records) oli vuonna 1983 perustettu englantilainen levy-yhtiö. Se keskittyi lähinnä uudelleenjulkaisuihin The Collector Series-, Dojo- ja Essential-merkeillä. Myöhemmin siitä tuli yksi suurimmista eurooppalaisista uudelleenjulkaisuihin keskittyneistä levy- yhtiöistä. Yhtiöllä oli myös heavy metal-musiikkiin keskittynyt Raw Power- alamerkki. Nykyään Castle Communications kuuluu Sanctuary Recordsiin joka taas on Universal Music Groupin alamerkki. == Aiheesta muualla == *Virallinen sivusto Luokka:Brittiläiset levy-yhtiöt
HMS Punjabi

HMS Punjabi (viirinumerot L21 ja F21) oli Britannian kuninkaallisen laivaston Tribal-luokan hävittäjä toisessa maailmansodassa. == Valmistus == Alus tilattiin 19. kesäkuuta 1936 vuoden 1935 laivasto-ohjelmassa Scotts Shipbuilding and Engineering Companyltä Greenockista, missä köli laskettiin vielä samana vuonna 1. lokakuuta. Alus laskettiin vesille 18. joulukuuta 1937. Alus valmistus viivästyi aina 29. maaliskuuta 1939 saakka, jolloin sen tarjoukseen perustunut hinta oli 343 005 puntaa ilman Amiraliteetin toimittamia ase- ja viestijärjestelmiä.Naval-history.net - HMS Punjabi == Palvelus == Alus joutui 1. toukokuuta 1942 sumussa taistelulaiva HMS King George V:n yliajamaksi. Aluksen katketessa saatiin keulaosasta kuitenkin pelastettua 169 ja merestä 40 miehistönjäsentä. Peräosa upposi nopeasti vieden siellä olleet mukanaan ja viritettyjen syvyyspommien räjähtäessä ei pelastumisen mahdollisuuksia ollut. ==Lähteet== * * * * * === Viitteet === Luokka:Kuninkaallisen laivaston Tribal-luokan hävittäjät (1936) Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät
Dojo Records

Dojo Records oli Castle Communications-levy-yhtiön alamerkki, joka keskittyi punk-, hard rock- ja alternative-musiikkiin ja uudelleenjulkaisuihin. == Aiheesta muualla == *Dojon katalogi Luokka:Brittiläiset levy-yhtiöt
HMS Sikh (F82)

HMS Sikh (viirinumerot L82 8.-12.1938, F82 1.1939-syksy 1940 ja G82 syksy 1940 - 9.1942) oli Britannian kuninkaallisen laivaston Tribal-luokan hävittäjä toisessa maailmansodassa. == Valmistus == Alus tilattiin 19. kesäkuuta 1936 vuoden 1936 laivasto-ohjelmassa Alexander Stephen and Sonsilta Govanista, missä köli laskettiin 24. syyskuuta. Alus laskettiin vesille 17. joulukuuta 1937 ja valmistui 12. lokakuuta 1938, jolloin sen tarjoukseen perustunut hinta oli 337 704 puntaa 5 shillinkiä.Naval-history.net - HMS Sikh == Palvelus == Syyskuussa 1942 alus määrättiin Tobrukin maihinnousuun operaatio Agreementissa. Alukselle nousi 11. syyskuuta merijalkaväkeä ja seuraavana päivänä alus lähti HMS Zulun, HMS Aldenhamin, HMS Beaufortin, HMS Exmoorin ja HMS Hurworthin kanssa Tobrukiin. Alus joutui 13. syyskuuta yrittäessään laskea joukot maihin rannikkotykistön tuleen. Seuraavana päivänä Zulu otti hinaukseen vaurioituneen aluksen, joka kuitenkin upposi saatuaan lisää osumia rannikkotykistön tulessa. ==Lähteet== * * * * * === Viitteet === Luokka:Kuninkaallisen laivaston Tribal-luokan hävittäjät (1936) Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät
Isonokkamuura

Isonokkamuura (Cymbilaimus lineatus) on Keski- ja Etelä-Amerikassa tavattava puumuuriin kuuluva varpuslintu. == Koko ja ulkonäkö == Kooltaan isonokkamuura on 17-18 cm. Selästään isonokkamuurakoiras on musta ja selässä on tiheästi kapeita valkoisia poikkijuovia. Päälaki on väritykseltään musta. Vatsastaan koiras on mustavalkoraidallinen. Naaras isonokkamuura on musta ja kapeat poikkiraidat ovat kellertäviä. Naaraan päälaki on punaruskea ja vatsa mustan ja kellertävän raidallinen. Kummankin sukupuolen iiris on punainen ja nokka on suurikokoinen ja koukkupäinen. Ulkonäöltään koiras muistuttaa andienisomuuraa (Frederickena unguligera), joka on kuitenkin huomattavasti suurikokoisempi. Myös raitapuumuura (Thamnophilus doliatus) muistuttaa isonokkamuurakoirasta, mutta raidoitus on sillä leveämpää. == Levinneisyys ja elinympäristö == Isonokkamuuraa tavataan Keski-Amerikassa Panamasta Hondurasiin ja Etelä- Amerikassa Kolumbiasta ja Amazonasin alueelta Venezuelasta, Guyanasta, Surinamesta, Ranskan Guyanasta, Brasiliasta, Ecuadorin ja Perun itäosista ja Bolivian pohjoisosista. Lajin elinympäristöä ovat kosteat metsät ja niiden reunamaat, jotka kasvavat köynnöksiä. Isonokkamuuraa tavataan harvoin metsistä, jotka kasvavat yli 1 000 metrin korkeudella merenpinnasta. == Elintavat == Isonokkamuurat elävät pareittain tai muodostavat sekaparvia muurasten (Myrmotherula) tai muiden metsien pohjakerrosten lintujen kanssa. Laji on suhteellisen ujo ja liikkuu piilossa kasvillisuuden joukossa. Lajin ravintoa ovat suurikokoiset hyönteiset, joita se etsii kasvillisuuden joukosta. Laji on yksiavioinen ja pariutuu koko elämäkseen. Isonokkamuuran pesimäkausi kestää maaliskuulta toukokuulle. Pesä on harvahko ja kuppimainen. Naaras munii kaksi kermanvalkoista munaa, joissa on tummanruskeita ja violetteja pilkkuja. Molemmat vanhemmat hautovat munia ja hoitavat kuoriutuneita poikasia.. == Lähteet == Luokka:Puumuurat
HMS Tartar (F43)

HMS Tartar (viirinumerot L43 ja F43) oli Britannian kuninkaallisen laivaston Tribal-luokan hävittäjä toisessa maailmansodassa. == Valmistus == Alus tilattiin 12. kesäkuuta 1936 vuoden 1936 laivasto-ohjelmassa Swan Hunter and Wigham Richardsonilta Wallsendistä, missä köli laskettiin vielä samana vuonna 26. elokuuta. Alus laskettiin vesille 21. lokakuuta 1937 ja valmistui 10. maaliskuuta 1939 laivueenjohtajana.Naval-history.net - HMS Tartar == Palvelus == Alkuvuodesta 1946 alus poistettiin palveluksesta ja siirrettiin reserviin. Se oli majoitusaluksena ennen sijoittamistaan poistolistalle 1947. Alus myytiin 6. tammikuuta 1948 BISCOlle ja se saapui 22. helmikuuta romutettavaksi J. Cashmerelle Newportiin. ==Lähteet== * * * * * === Viitteet === Luokka:Kuninkaallisen laivaston Tribal-luokan hävittäjät (1936) Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan hävittäjät
Karl Ekman (pianisti)

Karl Ludvig Ekman (18. joulukuuta 1869 Turku – 4. helmikuuta 1947 Helsinki) oli suomalainen pianisti, kapellimestari, opettaja ja arvostelija, joka sai professorin arvonimen vuonna 1929. Hänen vanhempansa olivat kanttori Berndt Ludvig Ekman ja Charlotta Nyström. Ekman kirjoitti ylioppilaaksi 1889 ja opiskeli saksaa ja estetiikkaa Helsingin yliopistossa 1889–1892. Pianonsoittoa ja musiikkia hän opiskeli aluksi Turussa Vivika Ekmanin opissa. Tämä ei ollut sukua oppilaalleen. Helsingin musiikkiopistossa hän opiskeli 1889–1892 opettajinaan Ferruccio Busoni, William Dayas, Richard Faltin vanhempi ja Martin Wegelius. Lisäoppia hän haki 1892–1895 Berliinistä sekä pianonsoittoon että sävellykseen opettajinaan Hans Barth ja Albert Becker sekä Wienistä Alfred Grünfeldin johdolla. Myöhemmin hän opiskeli vielä Pariisissa ja Roomassa.Otavan iso musiikkitietosanakirja. Otava 1976–1979. ISBN 951-1-02380-2.Aikalaiskirja 1941, Otava 1941. Työuransa Ekman aloitti Helsingin musiikkiopiston pianonsoitonopettajana 1895 ja opiston johtajana hän toimi 1907–1912. Vuodet 1912–1920 hän johti Turun soitannollisen seuran orkesteria ja 1920–1930 hän oli Hufvudstadsbladetin musiikkiarvostelija. Pääkaupungissa hän johti sinfoniakonsertteja ja järjesti monena vuonna kamarimusiikkisarjan. Hän toimi myös Ruotsalaisen teatterin kapellimestarina. Ekman oli pitkään Suomen arvostetuin konserttipianisti ja etevä orkesterisolisti, joka aloitti ensimmäisenä Suomessa modernin pianotekniikan opetuksen. Hän avioitui 1895 sopraano Ida Morduchin kanssa. He tekivät lukuisia kiertueita kotimaassaan ja ulkomailla. Skandinavian lisäksi he esiintyivät aina Espanjassa ja Portugalissa saakka. Karl Ekman sovitti ja julkaisi kansanlauluja pianolle, viululle, lauluäänelle, sekakuorolle, mieskuorolle ja jousiorkesterille. Hän keräsi kansanlauluja ja kansanrunoja varsinkin Ahvenanmaalta. Lisäksi hän sovitti Bachin sävellyksiä pianolle, muun muassa 31 preludia ja fuugaa. Hän myös soitinsi orkesterille piano- ja urkusävellyksiä, joiden joukossa oli Sibeliuksenkin pianokappaleita. Kerran Karl Ekman soitti kamarimusiikkikonsertin Jean Sibeliuksen kanssa. Se tapahtui Tammisaaressa kesällä 1891. Molemmat olivat rahapulassa, joten päätettiin järjestää konsertti. Sen ohjelmaan kuului muun muassa kantaesityksenä Sibeliuksen Romanssi viululle ja pianolle (opus 2). Yleisöä tuli paljon ja konsertin jälkeen pidetty juhla ei ollut halpa eikä ikävä, kertoi Ekman jälkeenpäin.Pulkkinen, Maire (toim.): Suomalaisia musiikin taitajia, s. 316. Fazerin musiikkikauppa 1958. Karl ja Ida Ekmanin poika oli historioitsija Karl Ekman. ==Lähteet== Luokka:Suomalaiset pianistit Luokka:Suomalaiset kapellimestarit Luokka:Suomalaiset professorin arvonimen saaneet Luokka:Vuonna 1869 syntyneet Luokka:Vuonna 1947 kuolleet
Karl Ekman

Karl Ekman voi tarkoittaa seuraavia henkilöitä * Karl Ekman, suomalainen pianisti * Karl Ekman, suomalainen tietokirjailija * Karl Anders Ekman, suomalainen taidemaalari
Härmän Kuustaa

Vilho Eero Koskimäki, kirjailijanimi Härmän Kuustaa (23. elokuuta 1914 Kauhava – 21. maaliskuuta 1997 Tampere) oli suomalainen nimismies, pakinoitsija ja kirjailija. Koskimäki kirjoitti murrepakinoita Kauhavan ja Härmän murteilla. Koskimäki toimi nimismiehenä muun muassa Ylistarossa. Hän aloitti murrepakinoiden kirjoittamisen toimiessaan jatkosodan aikana rintamakirjeenvaihtajana Lapissa sekä Rukajärven suunnalla. Pakinakokoelmansa hän julkaisi 1960- ja 1970-luvulla. Lisäksi hän julkaisi kaksi romaania. Tarinoiden kehyksenä on usein kirje, jonka kerrotaan tulleen tarkemmin määrittelemättömästä Pohjanmaan pitäjästä. Kirje kuvailee pitäjässä tapahtunutta tapahtumaketjua, joka huipentuu epätavallisiin tilanteisiin. Tilannekomiikka onkin pakinoiden perusasioita. Tarinat eivät sijoitu menneeseen aikaan vaan kirjoittamisvuosiin. Kuvauksen kohteena on esimerkiksi television tulo kylälle. == Teokset == Nimellä V. E. Koskimäki: * Veijareitten matkassa, romaani. Karisto 1953 Nimimerkillä Härmän Kuustaa: * Prätinöötä Pohjanmaalta, murrepakinoita. Gummerus 1964 * Pako pimeään. Kirjavirta, Seinäjoki 1965 * Rakkauden kryytimaa, murrepakinoita. Kirjavirta, Seinäjoki 1965 * Pikkupaloja pakinatarjottimelta, kirjoittajat Koho, Härmän Kuustaa ja Sarvijaakko. Aamulehti, Tampere 1969 * Nisumaitua : murrejuttuja. Vaasa Oy, Vaasa 1975 * Ottaa hengen kiinni : turinoota Pohjanmaalta, pakinakokoelma. Vaasa Oy, Vaasa 1976 * Entiset hantvärkkärit ja hupulaaset : kansatieteellisiä prätinöötä Pohojanmaalta. Vaasa Oy, Vaasa 1981 * Meirän mukulat ja krannin kakarat : kansankielisiä lapsuusmuistoja Etelä-Pohjanmaalta 1900-luvun alkukymmeniltä, piirrokset Irma Nissinen. WSOY 1985 == Palkinnot == * II palkinto Yleisradion pakinakilpailussa 1962 == Lähteet == * * Kirjastot.fi : Kysy kirjastonhoitajalta : Kuka oli Härmän Kustaa? ===Viitteet=== Luokka:Suomalaiset kirjailijat Luokka:Pakinoitsijat Luokka:Vuonna 1914 syntyneet Luokka:Vuonna 1997 kuolleet
Deccanin ylänkö

Deccanin ylänkö on suuri ylänkö Länsi-Ghatien ja Itä-Ghatien vuoristojen välissä Intiassa. Maharashtran ja Karnatakan osavaltiot sijaitsevat pääosin Deccanin ylängöllä. Pohjoisessa Deccan nousee muutaman sadan metrin, etelässä jopa kilometrin korkeuteen. ==Katso myös== *Deccanin laavapurkaukset ==Lähteet== Luokka:Intian maantiede Luokka:Aasian ylängöt Luokka:Seulonnan keskeiset artikkelit
Lego Modular Houses

Lego Modular Houses on Legon tuotesarja, joka tuli markkinoille vuonna 2007. Sarjaan kuuluu normaaleja Legon rakennussarjoja yksityiskohtaisempia ja monimutkaisempia talojen pienoismalleja. Tuotesarjan setit ovat perussettejä huomattavasti kalliimpia, ja niissä on poikkeuksellisen paljon palikoita. Sarja on suunnattu etupäässä Lego-harrastajille ja aikuisille. Nimensä mukaisesti tuotesarjan talot ovat modulaarisia eli ne koostuvat moduuleista, jotka voidaan liittää toisiinsa. Kunkin talon kerrokset ovat erillisiä moduuleja, jotka voidaan irrottaa omiksi kokonaisuuksikseen. Myös kaikki sarjan talot voidaan liittää toisiinsa liitinpalikoiden avulla, jolloin voidaan muodostaa yhtenäinen katunäkymä. == Aiheesta muualla == *Lego Modular Houses -setit (Brickset) Modular Houses
Yrjö Muuranto

Yrjö Muuranto (14. syyskuuta 1914 Impilahti – 20. lokakuuta 1990 Kuopio) oli suomalainen kansakoulunopettaja ja kirjailija. Muurannon vanhemmat olivat kanttori Mikko Muuranto ja Outi Jurvanen. Hän valmistui kansakoulunopettajaksi 1937 Rauman seminaarista ja asui vuodesta 1945 Kuopiossa. Muuranto toimi 1945–1974 opettajana Kuopion Vehmasmäen koulussa. Hän kirjoitti myös näytelmiä paikalliselle nuorisoseuralle ja jäätyään eläkkeelle harrasti ikonimaalausta. == Teoksia == * Kipinä : Vehmersalmen nuorisoseuran julkaisu. 1948 * Piilopirtin partio : seikkailukertomus talvisodan ajalta. Punainen sulka 21. WSOY 1962, 2. painos 1966 * Rajakylän teini : historiallinen kertomus 1650-luvun Suomesta. Punainen sulka 26. WSOY 1966 == Lähteet == * * Pohjoissavolaisen kaunokirjallisuuden bibliografia : Yrjö Muuranto * Kuopion koululaitos 125 vuotta : Vehmasmäen koulu Luokka:Suomalaiset kirjailijat Luokka:Suomalaiset opettajat Luokka:Vuonna 1914 syntyneet Luokka:Vuonna 1990 kuolleet
Pentti Ketola

Pentti Nestori Ketola (22. joulukuuta 1925 Messukylä – 22. syyskuuta 1972) oli suomalainen kirjailija. == Teoksia == * Vaskisen vangit : poikamainen robinsonadi. Punainen sulka 22. WSOY 1962 == Palkinnot == * Tampereen kaupungin Luovan kirjallisen työn palkinto 1962 == Lähteet == * * Pirkanmaalaista kaunokirjallisuutta : kirjallisuuspalkinnot Luokka:Suomalaiset kirjailijat Luokka:Vuonna 1925 syntyneet Luokka:Vuonna 1972 kuolleet
Aira Kokki

Aira Adele Kokki (19. marraskuuta 1910 Koski Tl – 25. marraskuuta 1982)Kirjasampo: Aira Kokki Viitattu 1.8.2023. oli suomalainen kirjailija. Hän on käynyt Helsingin kaupungin kauppakoulun vuosina 1937-1939 ja tehnyt töitä maanviljelijänä ja Seurakuntalehden avustajana. == Teoksia == * Hiili : runoja. Otava 1936 * Elämän valo : runoja. Suomen vapaa ev. lut. seurakuntaliitto, Tampere 1945 * Tulisit sinäkin : runoja. Suomen lut. evank.-yhdistys, Helsinki 1946 * Tyttö kertoo itse. Gummerus 1952 * Avattu ovi : tyttöromaani. Otava 1957 * Me katosimme kylästä. Nuorten toivekirjasto 117. WSOY 1959 * Hiekkaharjun salaisuus. Nuorten toivekirjasto 154. WSOY 1963 * Ankkurin salaisuus. Punainen sulka 24. WSOY 1964 * Elmerin kuuma kesä. Nuorten toivekirjasto 202. WSOY 1971, 2. painos 1971 == Palkinnot == * Topelius- palkinto 1958 (romaanista Avattu ovi)Kirjasampo: Topelius-palkinto Viitattu 1.8.2023. == Lähteet == Luokka:Suomalaiset kirjailijat Luokka:Vuonna 1910 syntyneet Luokka:Vuonna 1982 kuolleet
Kai Sarmanne

Kai Bore Sarmanne (18. huhtikuuta 1919 – 23. helmikuuta 1988) oli Suomen puolustusvoimien kenraaliluutnantti ja Suomen puolustusministeriön kansliapäällikkö. Hän syntyi Terijokelaiseen rautatievirkamiesperheeseen ja kirjoitti ylioppilaaksi vuonna 1938 Viipurin suomalaisesta lyseosta. Suomen puolustusministeriön kansliapäälliköksi Sarmanne nimitettiin 1.6.1970 ja hän erosi tehtävistä täysin palvelleena 18. huhtikuuta 1979. ==Talvisota ja jatkosota== Sarmanne astui suorittamaan varusmiespalvelustaan Ilmatorjuntarykmentti 2:een juuri ennen talvisodan alkamista vuonna 1939. Hän osallistui talvisotaan Viipurin ilmatorjunnassa. Reserviupseerikoulun 44. kurssin tykistölinjan Niinisalossa hän suoritti talvella 1940. Reservin vänrikki Sarmanne aloitti 25. Kadettikurssin 3. tammikuuta 1941 kadettinumerolla 2149. Kurssi keskeytettiin 17. kesäkuuta 1941 ja kadetit komennettiin nuoremman upseerin tehtäviin eri joukko-osastoihin. Vänrikki Sarmanne toimi eri ilmatorjuntayksiköissä Helsingissä, Syvärillä ja Aunuksessa vuosina 1941–1942. Vuonna 1942 hänet määrättiin luutnantiksi ylennettynä patterin päälliköksi Kotkaan ilmatorjuntarykmentti 2:een. Tässä tehtävässä hän toimi jatkosodan loppuun saakka. Sarmanne ylennettiin kapteeniksi vuonna 1944. Jatkosodan alkaessa keskeytetty 25. Kadettikurssi alkoi uudelleen 6.6.1945. Kurssin aikanaan aloittaneista 206:sta kadeteista oli kaikkiaan 47 kaatunut sodassa. ==Ylennykset ja kunniamerkit== Ylennykset *Vänrikki 1941 *Luutnantti 1942 *Kapteeni 1944 *Majuri 1955 *Everstiluutnantti 1961 *Eversti 1966 *Kenraalimajuri 1970 *Kenraaliluutnantti 1972 Kunniamerkit *Suomen Leijona suurristi *Suomen Valkoinen Ruusu 1 lk. komentajamerkki *Suomen Leijona komentajamerkki *Vapaudenristi 3 lk. miekkojen kera (sotilaallisista ansioista rauhan aikana) *Vapaudenristi 4 lk. miekkojen kera *Talvi- ja jatkosodan muistomitalit *Sotilasansiomitali *Rajavartioston ansioristi *Väestönsuojelun ansioristi *Ruotsin Pohjantähden Ritarikunnan suurristi *Unkarin Lippuritarikunnan 2 lk. ritariristi ==Muuta== Virkatehtäviensä ohella Sarmanne ehti toimia: *Puolustustaloudellisen suunnittelukunnan jäsenenä 1964–1979 *Puolustusneuvoston jäsenenä 1970–1979 *Urlus-säätiön hallituksen jäsenenä 1970 *Parlamentaarisen puolustuskomitean asiantuntijajäsenenä 1970–1971 *Valmet Oy:n hallintoneuvoston jäsenenä 1971–1979. *Suomen Väestönsuojelujärjestön hallituksen jäsenenä 1974–1983. Sotatieteellinen Seura on julkaissut Sarmanteen tutkimustyön ”Strategiset joukkojen siirrot viime sodissamme”. ==Lähteet== *www.ilmatorjuntaupseeriyhdistys.fi *www.defmin.fi Luokka:Suomalaiset kenraalit Luokka:Puolustusministeriön kansliapäälliköt Luokka:Vuonna 1919 syntyneet Luokka:Vuonna 1988 kuolleet
Inessa Armand

Inessa Fjodorovna Armand (, s. Inès Elisabeth Stéphane; 26. huhtikuuta 1874 Pariisi – 24. syyskuuta 1920 Beslan) oli ranskalainen bolševikki ja kansainvälisen kommunistisen liikkeen vaikuttaja Venäjällä. == Elämäkerta == Inessa Armand syntyi ranskalaisen oopperalaulajan Théodore Stéphanen ja brittiläisen näyttelijän Nathalie Wildin perheeseen. Isän kuoleman jälkeen hänen sisarensa vei hänet Moskovan lähellä asuneeseen Armandin tehtailijasuvun perheeseen, jossa heidän tätinsä työskenteli kotiopettajana. Myöhemmin Inessa meni naimisiin Aleksandr Armandin kanssa. Armand liittyi vuonna 1904 bolševikkeihin. Hän osallistui vuosien 1905–1907 vallankumoustapahtumiin, ja hänet pidätettiin useita kertoja. Vuonna hänet karkotettiin 1907 kahdeksi vuodeksi Arkangelin läänin Mezeniin. Hän pakeni marraskuussa 1908 ulkomaille. Armand asettui 1910 Pariisiin, jossa toimi bolševikkien puoluekoulun opettajana. Kesällä 1912 hänet lähetettiin Pietariin järjestelemään puolueen maanalaista toimintaa ja valmistautumista Venäjän valtakunnanduuman vaaleihin. Hänet pidätettiin syyskuussa 1912. Vapauduttuaan 1913 Armand siirtyi ulkomaille, jossa hän toimi bolševikkien edustajana kansainvälisessä sosialistisessa naistenliikkeessä ja työskenteli Leninin ja Zinovjevin avustajana. Hän asui vuonna 1916 Pariisissa, jossa hän käänsi ranskaksi Leninin teoksia ja bolševikkipuolueen asiakirjoja. Leninin Armandille lähettämät kirjeet on julkaistu hänen kootuissa teoksissaan. Helmikuun vallankumouksen jälkeen Armand palasi Leninin mukana Venäjälle. Hän oli huhtikuusta 1917 lähtien bolševikkipuolueen Moskovan komitean jäsen ja työskenteli puoluelehtien toimittajana. Hän osallistui puolueen edustajakokouksiin ja oli mukana valmistelemassa aseellista kapinaa Moskovassa. Lokakuun vallankumouksen jälkeen Armand toimi bolševikkipuolueen Moskovan lääninkomitean byroon ja läänin toimeenpanevan komitean jäsenenä, läänin kansantalousneuvoston puheenjohtajana ja johti puolueen keskuskomitean naisosaston toimintaa. Hän osallistui kesällä 1920 Kominternin toiseen kongressiin ja toimi kansainvälisen naiskommunistien konferenssin puheenjohtajana. Armand kuoli koleraan ollessaan lomalla Beslanissa. Hänet on haudattu Punaiselle torille Kremlin muurin viereen. ==Lähteet== ==Aiheesta muualla== * Entsiklopedija Krugosvet: Inessa Armand Luokka:Ranskalaiset poliitikot Luokka:Ranskalaiset kommunistit Luokka:Bolševikit Luokka:Vuonna 1874 syntyneet Luokka:Vuonna 1920 kuolleet
Merja Otava

Merja Tuulikki Otava (vuosina 1958–1986 Schroderus; s. 27. syyskuuta 1935 Helsinki) on suomalainen nuortenkirjailija. == Elämäkerta == Otavan vanhemmat olivat filosofian maisteri Taito Otava ja taiteilija Saimi Karoliina Otava (o.s. Törmänen). Hän valmistui Ateneumista koristetaiteilijaksi vuonna 1958. Otava voitti 1959 WSOY:n järjestämän Anni Swanin muistokilpailun nuorisoromaanillaan Priska, joka kertoi nuoren tytön siirtymisestä lapsuudesta murrosikään. == Teoksia == * Priska: kesästä kesään. WSOY 1959, 12. painos 2001 * Minä, Annika ÄP. WSOY 1961, 5. painos 1962 * Kävelyillat. WSOY 1963 * Puzzle. WSOY 1966 * Kuuvuosi. WSOY 1969 * Fifti-fifti. WSOY 1971 == Palkinnot == * Anni Swanin palkinto 1959 * Nuorten kirjan Valistuksen palkinto 1960 * Anni Swan -mitali 1961 * Topelius-palkinto 1962, 1970 * Valtion nuorisokirjailijapalkinto 1970 == Lähteet == ==Aiheesta muualla== * Luokka:Suomalaiset lasten- ja nuortenkirjailijat Luokka:Vuonna 1935 syntyneet Luokka:Elävät henkilöt Luokka:Anni Swan -mitalin saajat
Nikolai Želvakov

Nikolai Aleksejevitš Želvakov (, noin 1860 Vjatka – 22. maaliskuuta 1882 Odessa) oli venäläinen vallankumouksellinen narodnikki. Nikolai Želvakov syntyi maanmittaajana toimineen kollegioneuvoksen perheeseen. Hän opiskeli Vjatkan kymnaasissa ja työskenteli eri ammateissa. Vuonna 1879 hän muutti Pietariin kuuntelemaan Pietarin yliopiston luonnontieteiden luentoja, liittyi Narodnaja Voljaan ja tutustui Andrei Željaboviin. Huhtikuussa 1881 Želvakov seurasi Pietarissa Aleksanteri II:n murhaan osallistuneiden teloitusta, minkä jälkeen hän päätti liittyä mukaan Narodnaja Voljan terroritoimintaan. Aluksi hänet määrättiin Donin Rostovin levittämään vallankumouksellista propagandaa. Vuoden 1881 lopussa puolueen toimeenpaneva komitea lähetti hänet Stepan Halturinin ja Mihail Klimenkon kanssa Odessaan toteuttamaan Vera Fignerin johdolla suunniteltua kenraalimajuri V.S. Strelnikovin murhaa. 18\. maaliskuuta 1882 Želvakov ampui Strelnikovia kuolettavasti Odessan rantakadulla, yritti pakoon Halturinin ohjaamilla rattailla, mutta joutui pidätetyksi. Kuulusteluissa hän esittäytyi aatelismies Nikolai Kosogorskiksi ja ilmoitti tappaneensa Strelnikovin toimeenpanevan komitean määräyksestä tämän johdolla suoritetun vallankumouksellisten ankaran vainon takia. Aleksanteri III:n määräyksestä Odessan sotilaspiirin tuomioistuin tuomitsi hänet kuolemaan hirttämällä. Želvakovin oikea henkilöllisyys todettiin hirttotuomion täytäntöönpanon jälkeen. ==Lähteet== Luokka:Narodnikit Luokka:Venäläiset teloitetut Luokka:Venäläiset terroristit
HMS Sikh

HMS Sikh on ollut kolmen Britannian Kuninkaallisen laivaston aluksen nimenä. * HMS Sikh (1889), Baluchi-luokan torpedovene * HMS Sikh (1918), S-luokan hävittäjä * HMS Sikh (F82), Tribal-luokan hävittäjä
HMS Tartar

HMS Tartar on ollut kahdeksan Britannian Kuninkaallisen laivaston aluksen nimenä. * HMS Tartar (1702), 32-tykkinen viidennen luokan alus * HMS Tartar (1756), Lowestoffe-luokan 28-tykkinen kuudennen luokan alus * HMS Tartar (1794), 12-tykkinen kutteri * HMS Tartar (1801), Narcissus-luokan 32-tykkinen viidennen luokan alus * HMS Tartar (1814), Apollo-luokan 36-tykkinen viidennen luokan alus * HMS Tartar (1854), Cossack-luokan 20-tykkinen potkurikorvetti * HMS Tartar (1886), Archer-luokan torpedoristeilijä * HMS Tartar (1907), Tribal-luokan hävittäjä * HMS Tartar (F43), Tribal-luokan hävittäjä * HMS Tartar (F133), Tribal-luokan fregatti.
Deccan

Deccan voi tarkoittaa seuraavia: * Deccanin ylänkö, ylänköalue Intiassa * Deccanin sulttaanikunnat, sulttaanikuntia Intiassa 1500- ja 1600-luvuilla. == Katso myös == * Deccan Herald, bangalorelainen sanomalehti